Document ID: /roh_data/filtered/fineweb-2-filterrobots_roh.jsonl.gz/40019

Suenter ch'il general iranais Qassem Soleimani è vegnì mazzà è la situaziun en il Proxim orient critica sco darar. La regenza a Teheran vul vendetga e survegn perfin sustegn da quels Iranais che na sustegnan normalmain betg ella. Tenor medias èn il glindesdi milliuns da persunas sa participadas a la ceremonia da commemoraziun per Soleimani, ch'è vegnì mazzà d'ina drona americana.
Malgrà las tensiuns creschentas è il president american Donald Trump avert per discurs davart ina nova cunvegna d'atom cun Teheran. La regenza iranaisa aveva communitgà, ch’ella na sa sentia betg pli obligada envers la cunvegna d’atom. Ins vegnia a cuntinuar cun il program atomar senza restricziuns. Quai valia er per la concentraziun da l’uran.
RTR novitads 17:00